รายงานความรับผิดชอบของคณะกรรมการต่อรายงานทางการเงิน

บริษัท ไทยฟิล์ม อิสดัสตรี่ จำกัด (มหาชน) ได้จัดทำงบการเงินรวมและงบการเงินเฉพาะบริษัท
ตามหลักการบัญชีที่รับรองทั่วไปภายใต้พระราชบัญญัติการบัญชี พ.ศ. 2543
ซึ่งหมายความถึงมาตรฐานการบัญชีที่กำหนดโดยสภาวิชาชีพบัญชี
ซึ่งจัดตั้งตามพระราชบัญญัติวิชาชีพบัญชี พ.ศ. 2547
ได้มีมติให้ประกาศใช้แล้วและตามข้อกำหนดของคณะกรรมการกำกับหลักทรัพย์
และตลาดหลักทรัพย์ว่าด้วยการจัดทำและนำเสนอรายงานทางการเงิน

คณะกรรมการเป็นผู้รับผิดชอบต่อความถูกต้องและครบถ้วนของข้อมูลในงบการเงินรวมและงบการเงินเฉพาะบริษัท
ของบริษัท ไทยฟิล์ม อิสดัสตรี่ จำกัด (มหาชน)
ซึ่งจัดทำขึ้นเพื่อให้เกิดความมั่นใจว่าได้แสดงฐานะการเงิน รายได้และค่าใช้จ่าย และกระแสเงินสด
ที่เป็นจริงและสมเหตุสมผลโดยได้จัดมีการบันทึกบัญชีที่ถูกต้องครบถ้วนเพียงพอที่จะดำรงรักษาไว้ซึ่งทรัพย์สิน
รวมทั้งการตรวจสอบและป้องกันไม่ให้เกิดการทุจริตหรือการดำเนินการที่ผิดปกติ
ในการจัดทำรายงานทางการเงิน
ได้พิจารณาเลือกใช้นโยบายบัญชีที่เหมาะสมและถือปฏิบัติโดยสม่ำเสมอ
และเป็นไปตามมาตรฐานการบัญชีที่รับรองโดยทั่วไปรวมทั้งได้มีการเปิดเผยข้อมูลสำคัญอย่างเพียงพอในหมายเหตุประกอบงบการซึ่งผู้สอบบัญชีได้แสดงความเห็นต่องบการเงินของบริษัทฯ
ในรายงานของผู้สอบบัญชี

ทั้งนี้คณะกรรมการได้แต่งตั้งคณะกรรมการตรวจสอบซึ่งเป็นกรรมการอิสระ ดูแลรับผิดชอบเกี่ยวกับ
คุณภาพของรายงานทางการเงินและระบบควบคุมภายใน
และความเห็นของคณะกรรมการตรวจสอบเกี่ยวกับเรื่องนี้ปรากฏในรายงานคณะกรรมการตรวจสอบซึ่งแสดงไว้ในรายงานประจำปีนี้แล้ว

นายวัลลภ คุณานุกรกุล

กรรมการผู้จัดการ

นางแค๊ตลียา ไตรศักดิพล

ผู้ช่วยกรรมการผู้จัดการ

ฝ่ายบริหาร

รายงานคณะกรรมการตรวจสอบ

คณะกรรมการตรวจสอบของบริษัท ไทยฟิล์มอินดัสตรี่ จำกัด (มหาชน)
ประกอบด้วยกรรมการที่ไม่เป็นผู้บริหารจำนวน 3 ท่าน
ซึ่งได้รับมอบหมายจากที่ประชุมคณะกรรมการบริษัทฯ
ให้ปฏิบัติหน้าที่ตามแนวทางที่ตลาดหลักทรัพย์แห่งประเทศไทยกำหนด

คณะกรรมการตรวจสอบมีขอบเขตหน้าที่และความรับผิดชอบที่สำคัญคือ สอบทานรายงานทางการเงิน
และการเปิดเผยข้อมูลอย่างเพียงพอของบริษัทฯ ดูแลระบบการควบคุมภายในและดูแลให้บริษัทฯ
ปฏิบัติตามกฎหมายและกฎข้อบังคับที่เกี่ยวข้องกับธุรกิจของบริษัทฯ

ในปี 2550 คณะกรรมการตรวจสอบได้มีการประชุมอย่างเป็นทางการรวมทั้งสิ้น 9
ครั้งสรุปสาระสำคัญได้ดังนี้

-   สอบทานงบการเงินรายไตรมาส และงบการเงินประจำปีสำหรับปี 2550
    เพื่อนำเสนอให้ที่ประชุมคณะกรรมการพิจารณาอนุมัติ
    โดยในการประชุมได้มีการหารือแลกเปลี่ยนความคิดเห็นกับฝ่ายบริหารและผู้สอบบัญชีทั้งนี้เพื่อให้มั่นใจว่าการจัดทำงบการเงินและเปิดเผยข้อมูลของบริษัทมีความถูกต้องครบถ้วนเป็นไปตามมาตรฐานบัญชี

-   พิจารณาสอบทานการเปิดเผยข้อมูลในกรณีเกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความต้องถูกต้องและครบถ้วน
    เพื่อให้มั่นใจได้ว่าการอนุมัติรายการและการเปิดเผยข้อมูลเป็นไปตามข้อกำหนดหรือประกาศของตลาดหลักทรัพย์
    และสำนักงานคณะกรรมการกำกับหลักทรัพย์และตลาดหลักทรัพย์

-   ดูแลให้บริษัทฯ มีระบบการควบคุมภายในที่เพียงพอ และเหมาะสมกับสถานการณ์
    โดยให้คำแนะนำในการปฏิบัติงานต่าง ๆ ของฝ่ายตรวจสอบภายในอย่างใกล้ชิด
    และได้สอบทานให้ความเห็นชอบแผนงานตรวจสอบภายในประจำปี 2550
    รวมถึงให้คำแนะนำต่อฝ่ายจัดการในการบริหารความเสี่ยง
    เพื่อเพิ่มประสิทธิภาพในการดำเนินกิจการ

-   คณะกรรมการตรวจสอบได้เสนอแนะกรรมการบริษัทฯ ให้รับข้อเสนอของบริษัท กรินทร์ ออดิท
    จำกัด ในการเป็นผู้สอบบัญชีอิสระของบริษัทฯ สำหรับปีสิ้นสุดวันที่ 31 ธันวาคม 2551
    ข้อเสนอดังกล่าวรวมถึงการพิจารณาค่าสอบบัญชีและจะนำไปสู่ที่ประชุมสามัญประจำปีของบริษัทฯ
    เพื่ออนุมัติต่อไป

จากการปฏิบัติหน้าที่ดังกล่าว
คณะกรรมการตรวจสอบไม่พบข้อบกพร่องของระบบการควบคุมภายในที่จะมีผลกระทบต่อการดำเนินงานของบริษัทฯ
อย่างมีสาระสำคัญ และเห็นว่าบริษัทฯ ได้ดำเนินงานภายใต้การกำกับดูแลกิจการที่ดี
และเป็นไปตามข้อกำหนดและกฎหมายที่เกี่ยวข้องกับการดำเนินธุรกิจ

นางกิ่งเทียน บางอ้อ

ประธานคณะกรรมการตรวจสอบ

บริษัท ไทยฟิล์มอินดัสตรี่ จำกัด (มหาชน)

13. รายละเอียดเกี่ยวกับกรรมการของบริษัทย่อย

  บริษัท ริเวอร์ไซด์ทาวเวอร์ จำกัด มีกรรมการตามหนังสือรับรองของ กรมพัฒนาธุรกิจการค้า
  กระทรวงพาณิชย์ 3 ท่านคือ

+---------------------------------+------------------------------------+
|   รายชื่อ                         |   บริษัท ริเวอร์ไซด์ทาวเวอร์ จำกัด        |
+---------------------------------+------------------------------------+
| 1.  นายประยุทธ มหากิจศิริ           |   ประธานกรรมการ                    |
|                                 |                                    |
| 2.  นายวัลลภ คุณานุกรกุล            |   กรรมการบริหาร                     |
|                                 |                                    |
| 3.  นางแค๊ตลียา ไตรศักดิพล          |   กรรมการ                          |
+---------------------------------+------------------------------------+